**Azonosító: 106-Szü-1483/25/2025.R.**

**Az Országos Idegenrendészeti Főigazgatóság**

**felvételt hirdet ügyfélszolgálati előadó beosztás betöltésére**

**Munkahely megnevezése**: Országos Idegenrendészeti Főigazgatóság

Budapesti és Pest Vármegyei Regionális Igazgatóság

**Beosztás:** ügyfélszolgálati előadó

**Besorolás:** RIASZ B

**Munkavégzés helye**: 1117 Budapest, Budafoki út 60. vagy 1135 Budapest, Szegedi út 35-37.

**Munkarend**: hivatali/vezényléses

**Jogviszony**: határozatlan idejű, rendvédelmi igazgatási

**Bérezés, egyéb juttatások:** a rendvédelmi feladatokat ellátó szervek hivatásos állományának szolgálati viszonyáról szóló 2015. évi XLII. törvényben (Hszt.) meghatározottak szerint

**Főbb feladatok:**

* ügyfélszolgálati feladatok ellátása, a megjelenő ügyfelek tájékoztatása,
* az ügyfelektől kérelmek és okiratok átvétele,
* tartózkodásra jogosító okmányok átadása az ügyfelek részére,
* adatrögzítés, nyilvántartási rendszerek használata
* ügyfélszolgálaton átvett kérelmek adminisztrálása.

**A beosztás betöltésének követelményei:**

* magyar állampolgárság,
* büntetlen előélet,
* kifogástalan életvitel ellenőrzés,
* középfokú végzettség,
* jó kommunikációs készség magyar **és angol nyelven**,
* rugalmasság, dinamikusság, felelősségtudat, terhelhetőség, tolerancia,
* foglalkozás-egészségügyi orvosi alkalmassági vizsgálaton való részvétel és alkalmas minősítés,
* felhasználói szintű számítástechnikai ismeretek,
* vagyonnyilatkozat-tételi kötelezettség teljesítése,

**A beosztás betöltéséhez előnyt jelent:**

* további (különösen angol, orosz), illetve magasabb szintű aktív nyelvismeret,
* ügyfélszolgálati munkakörben szerzett tapasztalat.

**Elvárt kompetenciák:**

* együttműködő képesség,
* terhelhetőség, stressztűrő-képesség,
* problémamegoldó képesség, kezdeményező készség,
* pontos, önálló, gyors és precíz munkavégzés,
* minőségorientáció (szabálykövetés, alaposság),
* megbízhatóság.

**A jelentkezőnek be kell nyújtania:**

* részletes szakmai önéletrajzát, amely tartalmazza a személyi adatait, szakmai végzettségeit, korábbi beosztásait, jelenlegi munkahelyét, elérhetőségeit,
* motivációs levelet,
* iskolai végzettséget, szakképesítés, nyelvismeretet igazoló okiratok másolata,
* három hónapnál nem régebbi hatósági erkölcsi bizonyítvány (mely a jelentkezésnek nem, de a munkakör betöltésének feltétele),
* a jelentkező nyilatkozata arról, hogy a benyújtott anyagában foglalt személyes adatainak a kiválasztási eljárással összefüggésben szükséges kezeléséhez hozzájárul,
* a jelentkező nyilatkozata arról, hogy a munkakörbe való kiválasztása esetén hozzájárul az általa benyújtott eredeti okmányok megvizsgálásához.

**A jelentkezés határideje**: 2025. július 30.

**A jelentkezés elbírálásának határideje:** 2025. július 31.

**A munkakör betöltésének kezdete várhatóan:** 2025. augusztus 15.

**A jelentkezés benyújtásának helye és módja:**

Jelentkezését a 106-Szü-1483/25/2025.R. azonosító feltüntetésével az allashirdetes25@oif.gov.hu e-mail címre kérjük eljuttatni, az elektronikus levél mellékleteként kizárólag MS Office .doc vagy .docx szöveges dokumentumok, illetve .jpg vagy .pdf kiterjesztésű fájlok csatolhatók.

A meghallgatásra kiválasztott jelentkezőket a személyes elbeszélgetés időpontjáról telefonon értesítjük.